Serra Nivata
Serra Nivata (Anglice et Hispanice Sierra Nevada) est iugum montium in Civitatibus Foederatis Occidentalibus situm. Iugum paene omnino in California patet, sed montes ex Iugo Carsoniano educti praecipue in Nivata inveniuntur. Serra Nivata altissima cordilierae Americanae et omnium Montium Saxosorum pars est. Eius altissimus mons est Mons Whitney, qui et Civitatum Foederatarum cacumen altissimum est. Serrae nomen a secunda Ioannis Baptistae de Anza(es) expeditione anno 1776 collatum est. Longitudo iugi circa 750 chiliometra est, a transitu Fredonyer boreali ad transitum Tehachapi australem computata. Ab occidente vallis Californiae, ab oriente Piscina Maior(en) Serrae Nivatae adiacent. Plurima flumina ex serra ad occidentem in Oceanum Pacificum fluunt. Tahoe lacus et Viridarium Nationale Yosemite, sequoiadendris abundans, in Serra Nivata sita sunt.